ddrg/super_eurlex huggingface dataset:
2.2

Ενόψει των παραπάνω κινδύνων η ΕΚΤ εκτελεί διάφορα καθήκοντα στο πλαίσιο της στήριξης της μετάβασης των χρηματοπιστωτικών αγορών από τους δείκτες αναφοράς κρίσιμης σημασίας στη ζώνη του ευρώ στη χρήση επιτοκίων σχεδόν μηδενικού κινδύνου. Το 2017, από κοινού με την Επιτροπή, την Ευρωπαϊκή Αρχή Κινητών Αξιών και Αγορών και την Αρχή Χρηματοπιστωτικών Υπηρεσιών και Αγορών του Βελγίου (Financial Services and Markets Authority - FSMΑ), η ΕΚΤ συγκρότησε ομάδα εργασίας για τα επιτόκια μηδενικού κινδύνου του ευρώ, την οποία υποστηρίζει γραμματειακά. Ακόμη, από τον Οκτώβριο του 2019 η ΕΚΤ δημοσιεύει, με βάση στοιχεία που είναι ήδη διαθέσιμα στο Ευρωσύστημα, το επιτόκιο μίας ημέρας για μη εξασφαλισμένες τοποθετήσεις σε ευρώ (€STR), σκοπός του οποίου είναι να λειτουργεί συμπληρωματικά των υφιστάμενων επιτοκίων αναφοράς του ιδιωτικού τομέα και ως δικλίδα ασφαλείας. Η ομάδα εργασίας εισηγήθηκε την αντικατάσταση του ΕΟΝΙΑ, το οποίο θα καταργηθεί από το 2022, από το €STR ως επιτόκιο μηδενικού κινδύνου του ευρώ. Επιπλέον, η ΕΚΤ συμμετέχει στη Συντονιστική Ομάδα του Επίσημου Τομέα (Official Sector Steering Group), η οποία κατευθύνει το Συμβούλιο Χρηματοπιστωτικής Σταθερότητας κατά την αξιολόγηση της προόδου όσον φορά τη μετάβαση σε επιτόκια σχεδόν μηδενικού κινδύνου παγκοσμίως.
1.1.

Η ΕΚΤ επικροτεί την προτεινόμενη οδηγία, η οποία επιφέρει τροποποιήσεις στην οδηγία 2014/59/ΕΕ του Ευρωπαϊκού Κοινοβουλίου και του Συμβουλίου (2) σχετικά με την κατάταξη, σε περίπτωση αφερεγγυότητας, των κατόχων χρεωστικών μέσων που εκδίδονται από πιστωτικά ιδρύματα της Ένωσης, καθώς και από ορισμένα άλλα ιδρύματα, στο πλαίσιο μιας ευρύτερης δέσμης νομοθετικών προτάσεων για την τροποποίηση του κανονιστικού πλαισίου που διέπει τις χρηματοπιστωτικές υπηρεσίες της Ένωσης (3). Οι τροποποιήσεις του άρθρου 108 της οδηγίας 2014/59/ΕΕ σκοπούν στην ενίσχυση της εφαρμογής του εργαλείου διάσωσης με ίδια μέσα που προβλέπεται στην οδηγία 2014/59/ΕΕ και στη διευκόλυνση της ελάχιστης απαίτησης για ίδια κεφάλαια και επιλέξιμες υποχρεώσεις (minimum requirement for own funds and eligible liabilities – MREL) και της επικείμενης απαίτησης συνολικής ικανότητας απορρόφησης ζημιών (total loss-absorbing capacity – TLAC) (4) όσον αφορά την ικανότητα απορρόφησης ζημιών και ανακεφαλαιοποίησης πιστωτικών ιδρυμάτων και επιχειρήσεων επενδύσεων. Οι τροποποιήσεις, αυτές καθαυτές, παρέχουν ένα επιπλέον μέσο στα πιστωτικά και ορισμένα άλλα ιδρύματα για τη συμμόρφωση με τις επικείμενες απαιτήσεις TLAC και MREL και για τη βελτίωση της δυνατότητας εξυγίανσής τους, χωρίς να περιορίζουν τις οικείες στρατηγικές τους χρηματοδότησης. Η εν λόγω μεταρρύθμιση θα πρέπει να θεσπιστεί το συντομότερο δυνατό προκειμένου τα πιστωτικά ιδρύματα να επικουρούνται στις προετοιμασίες τους για την ικανοποίηση των νέων απαιτήσεων, ιδίως όταν τα εν λόγω ιδρύματα εμφανίζουν έλλειμμα στη συγκέντρωση των απαραίτητων επιπέδων υποχρεώσεων απορρόφησης ζημιών (όταν απαιτείται χαμηλότερη εξοφλητική προτεραιότητα), και υπό το φως πιθανών περιορισμών στην ικανότητα των αγορών να απορροφούν γρήγορα μεγάλο όγκο νέων εκδόσεων.
EL ECB -PUBLIC  
 
ΓΝΩΜΗ ΤΗΣ ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 23ης Φεβρουαρίου 2016   
σχετικά με μέτρα για τη διευκόλυνση της ομαλής λειτουργίας του  διοικητικού συμβουλίου και της 
Επιτροπής Προσωπικού της Κεντρικής Τράπεζας της Κύπρου   
(CON/2016/ 9) 
 
Εισαγωγή  και νομική  βάση  
Στις 16 Φεβρουαρίου  2016 η Ευρωπαϊκή Κεντρική Τράπεζα (ΕΚΤ) έλαβε αίτημα του κυπριακού 
Υπουργείου Οικονομικών για τη διατύπωση γνώμης αναφορικά  με σχέδι ο νόμου  που τροποποιεί τους 
περί της Κεντρικής Τράπεζας της Κύπρου νόμους του 2002 έως (Αρ.3) του 2014 (εφεξής το «σχέδι ο 
νόμου») . 
Η αρμοδιότητα της ΕΚΤ για τη διατύπωση γνώμης βασίζεται , αφενός,  στα άρθρα 127 παράγραφος 4 και 
282 παράγραφος 5 της Συνθήκης για τη λειτουργία της Ευρωπαϊκής Ένωσης και , αφετέρου, σ το άρθρο  2 
παράγραφος 1 τρίτη περίπτωση της από φασης  98/415/ΕΚ του Συμβουλίου1, καθώς το  σχέδι ο νόμου 
αφορ ά εθνική κεντρική τράπεζα . Η παρούσα  γνώμη  εκδόθηκε  από το διοικητικό  συμβούλιο , σύμφωνα  με 
το άρθρο  17.5 πρώτη  πρόταση  του εσωτερικού  κανονισμού  της Ευρωπαϊκής  Κεντρικής  Τράπεζας . 
 
1. Σκοπός του σχεδ ίου νόμου  
Σκοπός  του σχεδί ου νόμου  είναι να διασφαλιστεί η δυνατότητα  απρόσκοπτης  λειτουργίας της Επιτροπής 
Προσωπικού  της Κεντρικής  Τράπεζας της Κύπρου (ΚΤΚ) σε περίπτωση  χηρείας θέσης  της εν λόγω  
Επιτροπής  και να καταστεί  δυνατή  η διεξαγωγή  συνεδρ ιών του διοικητικού  συμβουλίου της ΚΤΚ με 
ηλεκτρονικά  μέσα. Όπως  σημειώνεται  στο επεξηγηματικό σημείωμα  του σχεδίου  νόμου , με βάση το 
υφιστάμενο νομικό πλαίσιο  που διέπει τη λειτουργία της  ΚΤΚ η τελευταία αδυνατεί να προσλ αμβάνει 
μόνιμο προσωπικό, να προάγει, να απολύει ή να θέ τει σε διαθεσιμότητα υπαλλήλους σε περίπτωση 
ύπαρξης κενής θέσης στην Επιτροπή Προσωπικού . Το σχέδιο  νόμου  ορίζει ότι ουδεμία πράξη ή ενέργεια 
της Επιτροπής Προσωπικού  θεωρείται άκυρη λόγω χηρείας οποιασδή ποτε θέσης της2. Εξάλλου , 
σύμφωνα  με το σχέδιο  νόμου  είναι δυνατή  η διεξαγωγή συνεδρ ιών του διοικητικού συμβουλίου  της ΚΤΚ 
με ηλεκτρονικά  μέσα, ενώ  για σκοπούς επίτευξης απαρτίας θεωρείται ότι είναι παρόντες και όσοι 
λαμβάνουν μέρος στη συνεδρία μέσω ηλεκτ ρονικών μέσω ν3. 
  
                                                 
1  Απόφαση 98/415/ΕΚ του Συμβουλίου, της 29ης  Ιουνίου 1998, σχετικά με τη διαβούλευση της Ευρωπαϊκής Κεντρικής 
Τράπεζας με τις εθνικές αρχές για τα σχέδια νομοθετικών διατάξεων (ΕΕ L 189 της 3.7.1998, σ. 42).  
2  Βλ. άρθρο 3 του σχεδίου νόμου.   
3  Βλ. άρθρο 2 στοιχείο  γ) του  σχεδίου νόμου.  
ECB -PUBLIC  
2 2. Γενικές  παρατηρήσεις   
2.1 Η ΕΚΤ σημειώνει  ότι το σχέδιο  νόμου  θα διευκολύνει τη λειτουργία  της Επιτροπής Προσωπικού  και 
την ομαλή λειτουργία  του διοικητικού συμβουλίου της ΚΤΚ.  
2.2 Όσον  αφορά  τη δυνατ ότητα  διεξαγωγής συνεδρ ιών του διοικητικού συμβουλίου  της ΚΤΚ με 
ηλεκτρονικά  μέσα , η ΕΚΤ συνιστά  τη χρήση των εν λόγω μέσων υπό όρους επαρκούς προστασίας, 
προκειμένου να  διασφαλίζεται ο  εμπιστευτικ ός χαρακτήρας των συνεδριών .  
 
Η παρούσα γνώμη θα δημοσιευτεί στον δικτυακό τόπο της ΕΚΤ .  
 
 
Φρανκφούρτη,  23 Φεβρουαρίου 2016 . 
 
[υπογραφή]  
 
Ο Πρόεδρος της ΕΚΤ  
Mario  DRAGHI
Κείμενο υποσημείωσης: Ευρωπαϊκό Σύστημα Κεντρικών Τραπεζών και Ευρωπαϊκή Επιτροπή Ρυθμιστικών Αρχών των Αγορών Κινητών Αξιών.

Κείμενο υποσημείωσης: Το Ευρωπαϊκό Σύστημα Κεντρικών Τραπεζών και η Ευρωπαϊκή Επιτροπή Ρυθμιστικών Αρχών των Αγορών Κινητών Αξιών. Στις 3 Ιουνίου 2008, το Συμβούλιο Ecofin κάλεσε το ΕΣΚΤ και την ΕΡΑΑΚΑ να προσαρμόσουν και να οριστικοποιήσουν το έγγραφο με τίτλο «ESCB-CESR Recommendations for securities clearing and settlement in the European Union» (Συστάσεις ΕΣΚΤ-ΕΡΑΑΚΑ για την εκκαθάριση και το διακανονισμό τίτλων στην Ευρωπαϊκή Ένωση). Λαμβανομένου υπόψη του κινδύνου για τη χρηματοπιστωτική σταθερότητα, ο οποίος προέρχεται από το αυξανόμενο μέγεθος των ανοιγμάτων των εξωχρηματιστηριακών παραγώγων, το Συμβούλιο Ecofin κάλεσε το Δεκέμβριο του 2008 το ΕΣΚΤ και την ΕΡΑΑΚΑ να εξετάσουν το ενδεχόμενο ρητής αναφοράς των κινδύνων που προέρχονται από τα εξωχρηματιστηριακά παράγωγα κατά την αναθεώρηση και οριστικοποίηση των συστάσεων για τους κεντρικούς αντισυμβαλλομένους. Το ΕΣΚΤ και η ΕΡΑΑΚΑ ανέλαβαν εκ νέου τα καθήκοντά τους τον Ιούνιο του 2009 και αναθεώρησαν τις συστάσεις σύμφωνα με τις απαιτήσεις του Συμβουλίου Ecofin, λαμβάνοντας υπόψη όλες τις πρόσφατες κανονιστικές και νομικές εξελίξεις και λοιπές πρωτοβουλίες. Στις 23 Ιουνίου 2009, το ΕΣΚΤ και η ΕΡΑΑΚΑ δημοσίευσαν το έγγραφο με τίτλο «Recommendations for securities settlement systems and central counterparties in the European Union» (Συστάσεις για τα συστήματα διακανονισμού τίτλων και τους κεντρικούς αντισυμβαλλομένους στην Ευρωπαϊκή Ένωση).
1.3.

Η ΕΚΤ στηρίζει την επιδιωκόμενη επίτευξη μεγαλύτερης συνοχής μεταξύ των αποφάσεων της Επιτροπής με τις οποίες συστήθηκαν οι επιτροπές εποπτείας «Lamfalussy» (επιτροπές επιπέδου 3), δηλαδή η CEBS, η Επιτροπή Ευρωπαϊκών Εποπτικών Αρχών Ασφαλίσεων και Επαγγελματικών Συντάξεων (Committee of European Insurance and Occupational Pensions Supervisors, εφεξής «CEIOPS») και η Ευρωπαϊκή Επιτροπή Ρυθμιστικών Αρχών των Αγορών Κινητών Αξιών (Committee of European Securities Regulators, εφεξής «CESR») (8), η δε Επιτροπή μπορεί, κατά περίπτωση, να λάβει υπόψη τα ειδικότερα σχόλια που διατυπώνονται στην παρούσα γνώμη αναφορικά με τα σχέδια αποφάσεων που αφορούν τις άλλες δύο επιτροπές επιπέδου 3, σε σχέση με τα οποία δεν λαμβάνει χώρα διαβούλευση με την ΕΚΤ.
Γνώμη του διοικητικού συμβουλίου της Ευρωπαϊκής Κεντρικής Τράπεζας

της 1ης Απριλίου 2004

σχετικά με σύσταση του Συμβουλίου της Ευρωπαϊκής Ένωσης όσον αφορά το διορισμό μέλους της εκτελεστικής επιτροπής της Ευρωπαϊκής Κεντρικής Τράπεζας

(CON/2004/11)

(2004/C 87/11)

1. Με επιστολή της 30ής Μαρτίου 2004, το Συμβούλιο της Ευρωπαϊκής Ένωσης ζήτησε από το διοικητικό συμβούλιο της Ευρωπαϊκής Κεντρικής Τράπεζας (ΕΚΤ) να διατυπώσει τη γνώμη του σχετικά με τη σύσταση 2004/296/ΕΚ του Συμβουλίου της 30ής Μαρτίου 2004 όσον αφορά το διορισμό μέλους της εκτελεστικής επιτροπής της Ευρωπαϊκής Κεντρικής Τράπεζας(1).

2. Με την ως άνω σύσταση, η οποία θα υποβληθεί προς λήψη απόφασης, ύστερα από διαβούλευση με το διοικητικό συμβούλιο της ΕΚΤ και το Ευρωπαϊκό Κοινοβούλιο, στους αρχηγούς κρατών ή κυβερνήσεων των κρατών μελών που έχουν υιοθετήσει το ευρώ, προτείνεται ο διορισμός, από την 1η Ιουνίου 2004, του κ. José Manuel González-Páramo ως μέλους της εκτελεστικής επιτροπής της ΕΚΤ με οκταετή θητεία.

3. Κατά τη γνώμη του διοικητικού συμβουλίου της ΕΚΤ, ο προτεινόμενος υποψήφιος είναι πρόσωπο αναγνωρισμένου κύρους και με επαγγελματική εμπειρία σε νομισματικά ή τραπεζικά θέματα, όπως απαιτεί το άρθρο 112 παράγραφος 2 στοιχείο β) της συνθήκης για την ίδρυση της Ευρωπαϊκής Κοινότητας.

4. Το διοικητικό συμβούλιο της ΕΚΤ δεν έχει καμία αντίρρηση σε ό,τι αφορά τη σύσταση του Συμβουλίου σχετικά με το διορισμό του προτεινόμενου υποψηφίου ως μέλους της εκτελεστικής επιτροπής της ΕΚΤ.

5. Το διοικητικό συμβούλιο της ΕΚΤ εξέδωσε την παρούσα γνώμη σύμφωνα με το άρθρο 112 παράγραφος 2 στοιχείο β) της συνθήκης και τα άρθρα 11.2 και 43.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.

Φρανκφούρτη, 1 Απριλίου 2004.

Για το διοικητικό συμβούλιο της ΕΚΤ

Ο πρόεδρος της ΕΚΤ

Jean-Claude Trichet

(1) ΕΕ L 97 της 1.4.2004, σ. 65.
Γνώμη του διοικητικού συμβουλίου της Ευρωπαϊκής Κεντρικής Τράπεζας

της 24ης Απριλίου 2003

σχετικά με σύσταση του Συμβουλίου της Ευρωπαϊκής Ένωσης όσων αφορά το διορισμό μέλους της εκτελεστικής επιτροπής της Ευρωπαϊκής Κεντρικής Τράπεζας

(CON/2003/6)

(2003/C 105/07)

1. Με επιστολή της 14ης Απριλίου 2003, ο πρόεδρος του Συμβουλίου της Ευρωπαϊκής Ένωσης ζήτησε από το διοικητικό συμβούλιο της Ευρωπαϊκής Κεντρικής Τράπεζας (ΕΚΤ) να διατυπώσει τη γνώμη του σχετικά με τη σύσταση 2003/301/ΕΚ του Συμβουλίου, της 14ης Απριλίου 2003, όσον αφορά το διορισμό μέλους της εκτελεστικής επιτροπής της Ευρωπαϊκής Κεντρικής Τράπεζας(1).

2. Με την ως άνω σύσταση, η οποία θα υποβληθεί προς λήψη απόφασης, ύστερα από διαβούλευση με το διοικητικό συμβούλιο της ΕΚΤ και το Ευρωπαϊκό Κοινοβούλιο, στους αρχηγούς κρατών ή κυβερνήσεων των κρατών μελών που έχουν υιοθετήσει το ευρώ, προτείνεται ο διορισμός, από την 1η Ιουνίου 2003, της κας Gertrude Tumpel-Gugerell ως μέλους της εκτελεστικής επιτροπής της ΕΚΤ με οκταετή θητεία.

3. Κατά τη γνώμη του διοικητικού συμβουλίου της ΕΚΤ, η προτεινόμενη υποψήφια είναι πρόσωπο αναγνωρισμένου κύρους και με επαγγελματική εμπειρία σε νομισματικά ή τραπεζικά θέματα, όπως απαιτεί το άρθρο 112 παράγραφος 2 στοιχείο β) της συνθήκης για την ίδρυση της Ευρωπαϊκής Κοινότητας.

4. Το διοικητικό συμβούλιο της ΕΚΤ δεν έχει καμία αντίρρηση σε ό,τι αφορά τη σύσταση του Συμβουλίου σχετικά με το διορισμό της προτεινόμενης υποψήφιας ως μέλους της εκτελεστικής επιτροπής της ΕΚΤ.

5. Το διοικητικό συμβούλιο της ΕΚΤ εξέδωσε την παρούσα γνώμη σύμφωνα με το άρθρο 112 παράγραφος 2 στοιχείο β) της συνθήκης και τα άρθρα 11.2 και 43.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.

6. Η παρούσα γνώμη δημοσιεύεται στην Επίσημη Εφημερίδα της Ευρωπαϊκής Ένωσης.

Φρανκφούρτη, 24 Απριλίου 2003.

Για το διοικητικό συμβούλιο της ΕΚΤ

Ο πρόεδρος

Willem F. Duisenberg

(1) ΕΕ L 109 της 1.5.2003.
Γνώμη του διοικητικού Συμβουλίου της Ευρωπαϊκής Κεντρικής Τράπεζας

της 31ης Ιουλίου 2003

σχετικά με σύσταση του Συμβουλίου της Ευρωπαϊκής Ένωσης όσον αφορά το διορισμό του προέδρου της Ευρωπαϊκής Κεντρικής Τράπεζας

(CON/2003/13)

(2003/C 187/12)

1. Στις 18 Ιουλίου 2003, το Συμβούλιο της Ευρωπαϊκής Ένωσης ζήτησε από το διοικητικό συμβούλιο της Ευρωπαϊκής Κεντρικής Τράπεζας (ΕΚΤ) να διατυπώσει τη γνώμη του σχετικά με τη σύσταση 2003/518/ΕΚ του Συμβουλίου, της 15ης Ιουλίου 2003, όσον αφορά το διορισμό του προέδρου της Ευρωπαϊκής Κεντρικής Τράπεζας(1).

2. Με την ως άνω σύσταση, η οποία θα υποβληθεί προς λήψη απόφασης, ύστερα από διαβούλευση με το διοικητικό συμβούλιο της ΕΚΤ και το Ευρωπαϊκό Κοινοβούλιο, στους αρχηγούς κρατών ή κυβερνήσεων των κρατών μελών που έχουν υιοθετήσει το ευρώ, προτείνεται ο διορισμός, από 1ης Νοεμβρίου 2003, του κ. Jean-Claude Trichet ως προέδρου της ΕΚΤ με οκταετή θητεία. Ο κ. Willem F. Duisenberg, πρόεδρος της ΕΚΤ, δήλωσε, σε προηγούμενη αλληλογραφία του με τον πρόεδρο του Συμβουλίου, την πρόθεσή του να μην ολοκληρώσει την οκταετή θητεία για την οποία είχε διοριστεί στις 3 Μαΐου 1998, αλλά να παραιτηθεί στις 9 Ιουλίου 2003. Στη συνέχεια, αποφάσισε να παραιτηθεί σε ημερομηνία κατάλληλη, ώστε να εξασφαλιστεί η ομαλή διαδοχή στην προεδρία της ΕΚΤ.

3. Κατά τη γνώμη του διοικητικού συμβουλίου της ΕΚΤ, ο προτεινόμενος υποψήφιος είναι πρόσωπο αναγνωρισμένου κύρους και με επαγγελματική εμπειρία σε νομισματικά ή τραπεζικά θέματα, όπως απαιτεί το άρθρο 112 παράγραφος 2 στοιχείο β) της συνθήκης για την ίδρυση της Ευρωπαϊκής Κοινότητας.

4. Το διοικητικό συμβούλιο της ΕΚΤ δεν έχει καμία αντίρρηση σε ό,τι αφορά τη σύσταση του Συμβουλίου σχετικά με το διορισμό του προτεινόμενου υποψηφίου ως προέδρου της ΕΚΤ.

5. Το διοικητικό συμβούλιο της ΕΚΤ εξέδωσε την παρούσα γνώμη σύμφωνα με το άρθρο 112 παράγραφος 2 στοιχείο β) της συνθήκης και τα άρθρα 11.2 και 43.3 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας.

6. Η παρούσα γνώμη δημοσιεύεται στην Επίσημη Εφημερίδα της Ευρωπαϊκής Ένωσης.

Φρανκφούρτη επί του Μάιν, 31 Ιουλίου 2003.

Για το διοικητικό συμβούλιο της ΕΚΤ

Ο πρόεδρος

Willem F. Duisenberg

(1) ΕΕ L 181 της 19.7.2003, σ. 45.
Ειδική έκθεση αριθ. 1/2009 "Τραπεζικά μέτρα στην περιοχή της Μεσογείου στο πλαίσιο του προγράμματος MEDA και των προηγούμενων πρωτοκόλλων"

2009/C 91/03

Το Ευρωπαϊκό Ελεγκτικό Συνέδριο σας πληροφορεί ότι μόλις δημοσιεύθηκε η ειδική έκθεση του αριθ. 1/2009 με τίτλο "Τραπεζικά μέτρα στην περιοχή της Μεσογείου στο πλαίσιο του προγράμματος MEDA και των προηγούμενων πρωτοκόλλων".

Η έκθεση είναι διαθέσιμη, είτε για ανάγνωση είτε για τηλεφόρτωση, στον ιστότοπο του Ευρωπαϊκού Ελεγκτικού Συνεδρίου: www.eca.europa.eu

Η έκθεση, σε μορφή εντύπου συνοδευόμενου από CD-ROM, διατίθεται δωρεάν κατόπιν αίτησης προς το Ελεγκτικό Συνέδριο:

Cour des comptes européenne Unité

"Communication et Rapports"

12 rue Alcide De Gasperi

1615 Luxembourg

Luxembourg

τηλ.: +352 4398-1

ηλεκτρονική διεύθυνση: euraud@eca.europa.eu

ή με τη συμπλήρωση του ηλεκτρονικού εντύπου παραγγελίας στο EU-Bookshop.

--------------------------------------------------
Eιδική έκθεση αριθ. 11/2008 "Διαχείριση της στήριξης που παρέχει η Ευρωπαϊκή Ένωση στις πράξεις δημόσιας αποθεματοποίησης σιτηρών"

(2009/C 45/05)

Το Ευρωπαϊκό Ελεγκτικό Συνέδριο σας πληροφορεί ότι μόλις δημοσιεύθηκε η ειδική έκθεσή του αριθ. 11/2008 με τίτλο "Διαχείριση της στήριξης που παρέχει η Ευρωπαϊκή Ένωση στις πράξεις δημόσιας αποθεματοποίησης σιτηρών".

Η έκθεση είναι διαθέσιμη, είτε για ανάγνωση είτε για τηλεφόρτωση, στον ιστότοπο του Ευρωπαϊκού Ελεγκτικού Συνεδρίου: www.eca.europa.eu

Η έκθεση διατίθεται δωρεάν σε χαρτί και CD-ROM κατόπιν αίτησης προς το Ελεγκτικό Συνέδριο:

Cour des comptes européenne

Unité "Communication et Rapports"

12, rue Alcide De Gasperi

L-1615 Luxembourg

Τηλ. (352) 4398-1

Ηλεκτρονική διεύθυνση: euraud@eca.europa.eu

ή μέσω συμπλήρωσης του ηλεκτρονικού εντύπου παραγγελίας στο EU-Bookshop.

--------------------------------------------------
Eιδική έκθεση αριθ. 8/2008 "Είναι αποτελεσματική ως πολιτική η πολλαπλή συμμόρφωση;"

(2009/C 45/04)

Το Ευρωπαϊκό Ελεγκτικό Συνέδριο σας πληροφορεί ότι η ειδική έκθεσή του αριθ. 8/2008 με τίτλο "Είναι αποτελεσματική ως πολιτική η πολλαπλή συμμόρφωση;" μόλις δημοσιεύθηκε.

Η έκθεση είναι διαθέσιμη, είτε για ανάγνωση είτε για τηλεφόρτωση, στο διαδικτυακό τόπο του Ευρωπαϊκού Ελεγκτικού Συνεδρίου: www.eca.europa.eu

Η έκθεση διατίθεται δωρεάν σε χαρτί και CD-ROM κατόπιν αίτησης προς το Ελεγκτικό Συνέδριο:

Cour des comptes européennes

Unité "Communication et Rapports"

12 rue Alcide De Gasperi

L-1615 Luxembourg

Tél. (352) 4398-1

E-mail: euraud@eca.europa.eu

ή μέσω συμπλήρωσης του ηλεκτρονικού εντύπου παραγγελίας στο EU-Bookshop.

--------------------------------------------------
20.

Όλες σχεδόν οι αξιολογήσεις κατέληξαν στο συμπέρασμα ότι η αρχική αναπτυξιακή στρατηγική παρέμενε συναφής, αλλά ότι ήταν ακόμη πολύ νωρίς για την εκτίμηση της αποτελεσματικότητας. Η περίληψη της Επιτροπής χρησιμοποίησε τα ευρήματα των αξιολογήσεων στην έκθεσή της με τίτλο «The Mid-Term Evaluation in Objective 1 and 2 Regions: Growing Evaluation Capacity» [Ενδιάμεση αξιολόγηση σε περιφέρειες των στόχων αριθ. 1 και 2: Αυξανόμενες δυνατότητες αξιολόγησης] (Νοέμβριος 2004). Η περίληψη της Επιτροπής περιλαμβάνεται στο πλαίσιο 4. Πλαίσιο 4Η απάντηση των αξιολογητών στις ερωτήσεις αξιολόγησης — Σε όλες σχεδόν τις περιπτώσεις, οι αξιολογητές κατέληξαν στο συμπέρασμα ότι οι στρατηγικές που είχαν θεσπιστεί στο πλαίσιο των προγραμμάτων εξακολουθούσαν να είναι κατάλληλες. — Δεδομένης της καθυστερημένης ή βραδείας έναρξης των προγραμμάτων, σε πολλές περιπτώσεις ήταν ακόμη πολύ ενωρίς για να αξιολογηθεί η αποτελεσματικότητα. Δυσκολία παρουσιάστηκε εξαιτίας του συστήματος παρακολούθησης, το οποίο απαιτούσε συχνά αναθεώρηση του ορισμού των δεικτών και των στόχων τους. — Ομοίως, ήταν ακόμη πολύ ενωρίς για τη μέτρηση του αντίκτυπου, παρόλο που, σε ορισμένες περιπτώσεις, οι αξιολογήσεις συνιστούσαν την αναθεώρηση στόχων με βάση την εμπειρία των πρώτων ετών υλοποίησης. Όπως προκύπτει από την εφαρμογή μακροοικονομικών μοντέλων για μεγάλα ΚΠΣ, τα προγράμματα οδεύουν προς την επίτευξη των καθολικών στόχων τους. — Η αποδοτικότητα οριζόταν συχνότερα ως απορρόφηση των χρηματοδοτήσεων παρά ως κόστος ανά υλοποίηση ή επιτευχθέν αποτέλεσμα. Σαφής βελτίωση παρατηρείται στην απορρόφηση των χρηματοδοτήσεων (ήτοι τα κονδύλια δαπανώνται ταχύτερα από ό,τι στο παρελθόν), συνεπεία των απαιτήσεων του κανόνα N + 2. — Στις αξιολογήσεις επισημαίνεται η επείγουσα ανάγκη για βελτίωση του ποσοτικού προσδιορισμού των στόχων. — Διαπιστώθηκε ότι τα συστήματα υλοποίησης πληρούν τις κανονιστικές απαιτήσεις και έχουν βελτιωθεί σημαντικά σε σχέση με το παρελθόν. Πηγή: Έκθεση της Επιτροπής «The Mid-Term Evaluation in Objective 1 and 2 Regions — Growing Evaluation Capacity» [Ενδιάμεση αξιολόγηση σε περιφέρειες των στόχων αριθ. 1 και 2 — Αυξανόμενες δυνατότητες αξιολόγησης] — Νοέμβριος 2004 (σελίδα 19).
UAFSE (Υπουργείο Παιδείας) Ανδαλουσία: Consejería de Hacienda, Consejería de Educación Delegación Provincial de Sevilla Καταλονία: Departament de Treball Departament d'Ensenyament

Τμήμα ΕΚΤ (Υπουργείο Εργασίας)· DAF, DEP, DESCO, DRIC (Υπουργείο Παιδείας)· Περιφερειακή Διεύθυνση Εργασίας, Απασχόλησης και Επαγγελματικής Κατάρτισης (Ile-de-France και Λωραίνη): Ακαδημίες Créteil και Metz-Nancy.

Αρμόδια για τη διαχείριση αρχή (Dept. of Enterprise, Trade and Employment): Αρμόδια για την πληρωμή αρχή (Dept. of Enterprise, Trade and Employment)· Φορέας υλοποίησης (Dept. of Education and Science)· Ενδιάμεσος φορέας (City of Dublin Vocational Educational Committee).

Αρμόδια για τη διαχείριση αρχή (Agentschap SZW): Υπουργείο Παιδείας, Πολιτισμού και Επιστημών.

Κεντρικές και περιφερειακές υπηρεσίες PRODEP III (Λισσαβόνα και Οπόρτο).
59.

Η εκ των υστέρων αξιολόγηση βασίστηκε, στη συγκεκριμένη περίπτωση, μόνο σε τμηματικές μελέτες. Η Επιτροπή συμφωνεί ότι οι διαπιστώσεις σχετικά με τα συστήματα διαχείρισης ήταν αρκετά ενδιαφέρουσες ώστε να χρήζουν μεγαλύτερης προσοχής. Ως προς το σημείο αυτό, οι υπηρεσίες της Επιτροπής πραγματοποίησαν το 2003 ειδική αξιολόγηση σχετικά με την αποτελεσματικότητα των μεθόδων εφαρμογής των διαρθρωτικών ταμείων (The efficiency of the implementation methods for Structural Funds — Δεκέμβριος 2003).
IDOC

Υπηρεσία ερευνών και πειθαρχικών κυρώσεων της Επιτροπής (Investigation and Discipline Office of the Commission)
1.

Οι εκθέσεις παρακολούθησης των αντιπροσωπειών βασίζονται στις υπάρχουσες διαγνώσεις και αξιολογήσεις. Τα κυριότερα παραδοσιακά εργαλεία για την αξιολόγηση της ποιότητας των δημόσιων οικονομικών, τα οποία έχουν συχνά αναπτυχθεί από το Διεθνές Νομισματικό Ταμείο και την Παγκόσμια Τράπεζα, είναι το «Country Financial Accountability assessment (1)» (CFAA), το «Public Expenditure Review (2)» (PER), το «Report on the Observance of Standards and Codes (3)» (ROSC), το «Country Procurement Assessment Report (4)» (CPAR), το «Highly Indebted Poor Country Assessment and Action Plan (5)» (HIPC AAP), το «Fiduciary Risk Assessment (6)» (FRA) και το «Public Expenditure Tracking Survey (7)» (PETS). Σε ορισμένες χώρες, όπως στην Αιθιοπία, οι χορηγοί βοήθειας ανέπτυξαν τοπικά εναλλακτικά εργαλεία.
58.

Τα συστήματα τακτικής παρακολούθησης που εφαρμόστηκαν για τα προγράμματα Asia Invest και Asia IT & C λειτούργησαν πολύ ικανοποιητικά. Οι εταίροι υποβάλλουν τριμηνιαίες εκθέσεις που εξετάζονται από ομάδες οι οποίες συγκροτούνται από την Επιτροπή και οι οποίες διατυπώνουν σύντομες γραπτές παρατηρήσεις σχετικά με τις εκθέσεις αυτές. Αποστέλλεται υπενθύμιση από τις δύο ομάδες όταν οι εκθέσεις δεν διαβιβάζονται έγκαιρα. Οι περισσότεροι δικαιούχοι έχουν εκφράσει μεγάλη ικανοποίηση για την τακτική παρακολούθηση από τις ομάδες στις Βρυξέλλες ή/και στην Μπανγκόκ. Οι δικαιούχοι εκτίμησαν ιδιαίτερα την παρακολούθηση του προγράμματος Asia IT & C, διότι η ομάδα παρείχε πάντοτε αναπληροφόρηση, τόσο θετική όσο και αρνητική για όλες τις εκθέσεις προόδου, ενώ οι υπεύθυνοι του προγράμματος Asia Invest έρχονταν σε επαφή με τους εταίρους μόνο όταν υπήρχαν προβλήματα.
15.

Διάφορες συστάσεις σχετικά με την εφαρμογή έχουν ήδη διατυπωθεί στην εκ των υστέρων αξιολόγηση του Interreg I, η οποία πραγματοποιήθηκε έπειτα από αίτημα της Επιτροπής. Στη συνέχεια, στο πλαίσιο του σχεδίου «Linkage Assistance and Cooperation for the European border regions» (LACE) (13), διαμορφώθηκε τυπολογία των ΠΚΠ Interreg II, σε συνάρτηση με τους λεπτομερείς κανόνες εφαρμογής των προγραμμάτων, με έμφαση στις πλέον ολοκληρωμένες πρακτικές. Οι συστάσεις, οι οποίες αντικατοπτρίζονται στις κατευθυντήριες γραμμές (βλέπε σημείο 7), αφορούσαν: α) την όσο το δυνατόν ευρύτερη συμμετοχή όλων των τομέων, συμπεριλαμβανόμενων του ιδιωτικού και των μη εμπορικών τομέων, αμέσως μετά την κατάρτιση κάθε ΠΚΠ· β) την από κοινού κατάρτιση και διαχείριση, κατά προτίμηση από μόνιμο διασυνοριακό οργανισμό· συνεπώς, η Επιτροπή έπρεπε να ενθαρρύνει τη δημιουργία μόνιμων διασυνοριακών δομών και να καταρτίσει πρότυπες συμφωνίες μεταξύ περιφερειών· γ) τη χρησιμοποίηση ενιαίου τραπεζικού λογαριασμού για τα κοινοτικά κεφάλαια, ο οποίος να μπορεί να χρησιμεύει και για τα εθνικά κεφάλαια· δ) τη σύναψη κάθε σύμβασης επιχορήγησης με ένα μόνον εταίρο, στο λογαριασμό του οποίου θα κατατίθεται η επιχορήγηση· ο εν λόγω δικαιούχος πρέπει να διαθέτει ίδιους συμβατικούς δεσμούς με εταίρους εκατέρωθεν των συνόρων.
52003SA0004

Ειδική έκθεση αριθ. 4/2003 σχετικά με την αγροτική ανάπτυξη: στήριξη στις μειονεκτικές περιοχές συνοδευόμενη απο τις απαντήσεις της Επιτροπής



Επίσημη Εφημερίδα αριθ. C 151 της 27/06/2003 σ. 0001 - 0024
Διορθωτικα

Διορθωτικό στην ειδική έκθεση αριθ. 22/2000 του Ελεγτικού Συνεδρίου σχετικά με την αξιολόγηση της αναθεωρημένης διαδικασίας εκκαθάρισης των λογαριασμών, συνοδευόμενη από την απάντηση της Επιτροπής

(Επίσημη Εφημερίδα των Ευρωπαϊκών Κοινοτήτων C 69 της 2ας Μαρτίου 2001)

(2001/C 84/02)

Σελίδα 5, στον πίνακα 1, στην έκτη στήλη (ΕΕ), πρώτη σειρά:

αντί: "C 338 της 11.11.1996",

διάβαζε: "C 10 της 15.1.1996".